Boek: 'Nagjagter' – Jan Vermeulen | Maroela Media
Die Holy Hunchback-vampierjagter glo hy is 'n heilige wat die stad se vampiere moet uitwis. Sy eerste slagoffer vermoor hy met 'n houtpen deur die hart. Dit gebeur op die verhoog tydens die opvoering van die riller-drama, "Die Boggelrug-vampierjagter".
Olaf roep die hulp van 'n private ondersoeker in en ontdek so dat Franci betrokke is by die Port Elizabeth Gothic Vampire Society, 'n groep jong mense wat hul vampierfantasieë uitleef.
Nagjagter is nie bloot 'n vampierstorie nie, dit ondersoek eerder die psigologiese toestand genaamd vampirisme en gewone mense se aangetrokkenheid tot die mites rondom vampiere. Die boek verken mense se vrese vir en aangetrokkenheid tot die donker onbekende, dit ondersoek die donker kant van 'n religieuse soeke en die uitleef van fantasieë.